Føroyska U17-landsliðið við gentum, sum í hesum døgum tekur lut í innleiðandi EM-undankapping í Póllandi, tapti fyrsta dystin í kappingini. Úrslitið gjørdist 4-0 til Sveis Føroyska liðið, ið byrjaði á vøllinum móti Sveis-Mynd: Karl Vidtfeldt Tað gekk ikki akkurát eftir vild, tá føroyska U17-landsliðið við gentum spældi fyrsta dystin í innleiðandi EM-undankappingini, sum í hesum døgum er á skránni í Póllandi. Mótstøðuliðið var Sveisi, og úrslitið gjørdist 4-0 til sveisisku genturnar, sum vóru frammanfyri við einum í halvleikinum. Umframt Pólland, Føroyar og Sveis, er Ukreina eisini við í kappingini. Í dystinum millum Ukreina og Pólland, bleiv úrslitið 3-1 til polsku vertirnar. Næsta umfar í kappingini verður spælt fríggjadagin 13. oktober, og tá skulu okkara gentur royna seg ímóti Póllandi.